Phở

Phở er en vietnamesisk rett som består av nudelsuppe og vanligvis biff eller kylling med krydder og risnudler. Den blir ofte servert som enkel snack til lave priser når som helst på dagen. Den spises vanligvis med spisepinner og en skje. Retten oppsto i 1900 i Nord-Vietnam og ble spredt sørover med folk som flyktet derfra etter den første indokinesiske krig da Vietnam ble delt i 1954. Frem til da hadde ikke retten vært spesielt populær i sør.

Retten tilberedes noe forskjellig i nord og i sør.[http://www.lovingpho.com/pho-opinion-editorial/history-and-evolution-of-vietnamese-pho/ The History and Evolution of Pho: A Hundred Years’ Journey, LovingPho.com. I Hanoi er buljongen heller lys og middels krydret, mens i sør er kjøttknokene på forhånd blitt ekstra tilstekt over trekull slik at suppen får mer intensiv farge. I sør er gjerne krydringen mer omfattende.  

Fra Huế i det sentrale Vietnam kommer den beslektede nudelsuppen bún bò Huế.

Referanser

Eksterne lenker



A journey for a pho bo

Kategori:Vietnamesisk mat